
REFERAT
privind utilizarea gratuită de către R.A.T.T. a materialelor rămase în stoc în urma finalizării proiectului "Modernizarea infrastructurii la reţeaua de transport în comun cu tramvaiul în Municipiul Timişoara"

            Având în vedere art. 1 alin.(5) din Legea nr. 92/2007 care stipulează următoarele: ,, Statul sprijină prin măsuri legislative şi economice dezvoltarea cantitativă şi calitativă a serviciilor de transport public local, precum şi a infrastructurii tehnico-edilitare aferente sistemului de transport public local”;

            Ţinând cont de necesitatea reabilitării infrastructurii la linia cale în numeroase zone de pe raza municipiului Timişoara, zone deteriorate în prezent şi aflate într-un continuu proces de degradare, reprezentând un adevărat pericol pentru participanţii la trafic şi de faptul că Regia Autonomă de Transport Timişoara are în derulare lucrări de întreţinere şi reparaţii executate pe domeniul public la reţeaua de transport în comun cu tramvaiul;

Având în vedere Hotărârea Consiliului Local nr. 53/24.02.2009 pentru  respingerea  utilizării  gratuite de către Regia Autonomă de Transport Timişoara, a materialelor rămase neutilizate la finalizarea proiectului  " Modernizarea infrastructurii la reţeaua de transport în comun cu tramvaiul în municipiul Timişoara"  şi efectuarea unui audit privind managementul proiectului şi al achiziţiilor aferente pentru întreaga perioadă de derulare  a proiectului;

Având în vedere Raportul de audit nr. SC2009-5254/29.09.2010;

Având în vedere Ordonanţa nr. 102/1999 pentru ratificarea Contractului de finanţare dintre România, Banca Europeană de Investiţii şi Regia Autonomă de Transport Timişoara, privind finanţarea Proiectului de reabilitare a transportului urban Timişoara, în valoare de 19.000.000 euro, semnat la Bucureşti la 20.08.1999 şi la Luxemburg la 18.08.1999;

Ţinând cont de prevederile art. 6, pct. 9, din Contractul de finanţare, între România, Banca Europeană de Investiţii şi Regia Autonomă de Transport Timişoara, care prevede că „Atâta timp cât împrumutul este nerambursat, R.A.T.T., dacă Banca nu va fi convenit altfel în scris, îşi va păstra titlul de proprietate şi de posesiune asupra activelor care fac parte din Proiect sau, după caz, va înlocui şi va reînnoi aceste active, menţinând Proiectul în funcţionare continuă, în conformitate cu scopul sau iniţial.”

Luând în considerare prevederile art. 17 din Legea nr. 213/1998, privind proprietatea publică şi regimul juridic al acesteia;

În conformitate cu prevederile art. 36 alin. (2), lit. c, art. 45 alin. (1) şi art. 124 din Legea nr. 215/2001, privind administraţia publică locală, republicată şi actualizată;

Având în vedere prevederile art. 136, alin. (4) din Constituţia României;

Având în vedere cele prezentate, propunem spre aprobare:

- utilizarea gratuită de către R.A.T.T. a materialelor rămase în stocurile acesteia în urma finalizării proiectului "Modernizarea infrastructurii la reţeaua de transport în comun cu tramvaiul în Municipiul Timişoara", conform Raportului de audit nr. SC2009-5254/29.09.2010, în valoare totală de 3.668.539,08 lei, pentru utilizarea reperelor corespunzătoare, în condiţii de maximă eficienţă la lucrările de investiţii, reparaţii şi întreţinere a domeniului public aflat în administrarea Regiei Autonome de Transport Timişoara. Materialele neutilizabile se pot valorifica prin vânzare, ori se pot casa şi valorifica prin vânzare ca deşeuri, sumele încasate urmând a fi virate la bugetul local;

- constituirea la nivelul entităţii beneficiare R.A.T. Timişoara a unei comisii de control formată din specialişti care să expertizeze din punct de vedere tehnic şi economic care sunt reperele şi cantităţile ce pot fi utilizate din materialele rămase în stoc în urma finalizării proiectului "Modernizarea infrastructurii la reţeaua de transport în comun cu tramvaiul în Municipiul Timişoara", urmând ca pentru materialele depreciate sau inutilizabile să se procedeze la recuperarea contravalorii de la persoanele care vor fi găsite răspunzătoare de achiziţionarea acestora;

	VICEPRIMAR,

	SORIN GRINDEANU


	DIRECTOR D.T.,
	DIRECTOR D.E,

	ING. CULIŢĂ CHIŞ
	EC. SMARANDA HARACICU

	
	

	ŞEF SERVICIU R.T.U.,
	CONSILIER S.R.T.U.,

	ING. ADRIAN COLOJOARĂ
	JR. NASTASIA MIRCEA


	CONSILIER B.T.S.C.,
	AVIZAT JURIDIC,

	ING. LIDIA VÎLCEANU
	


PAGE  


Cod FP 53-01, Ver. 1

